Osnovna škola Ivana Mažuranića

Javorinska 5, Zagreb

# **PROTOKOL POSTUPANJA U SLUČAJU POTRESA**

## **ZA UČITELJE I STRUČNE SURADNIKE**

Naša škola je sigurna od potresa kakvi su se dogodili u našoj zemlji. Ne očekujemo većih problema od onih koji su se događali, no uvijek moramo postupati odgovorno prema sebi i drugima.

Stoga je posebno važno da postupate mirno i staloženo, ali i odlučno. I vi imate pravo bojati se i biti zabrinuti, ali vaši postupci ulijevaju sigurnost učenicima i svojim mirnim i staloženim ponašanjem pomažete učenicima u ovim trenucima. Važno je da učitelji na početku svakog sata utvrde točan broj prisutnih učenika na satu kako bi u slučaju evakuacije znali koliko učenika treba biti na zbornom mjestu.

1. Ukoliko se dogodi potres za vrijeme trajanja nastave, a nalazite s u učionici, dok traje potres i trešnja, uputite učenike da stanu uz dulji zid učionice. Odmaknite se od staklenih površina, ili od visokih predmeta, ormara i slično.
2. Ukoliko ne postoji sigurna mogućnost stati uz zid, uputite učenike da čučnu ispod klupe.
3. Uputite učenike da zaštite glavu jaknom, rukama ili torbom u slučaju urušavanja plafona, da ih padajući dijelovi ne bi ozlijedili.
4. Ne napuštajte zgradu dok traje potres.
5. Nakon smirivanja trešnje, povedite učenike evakuacijskim putem ubrzanim hodom (ne trčati) na zborno mjesto.
6. Prikaz evakuacijskog puta nalazi se u svakoj učionici.
7. Na zbornom mjestu mirno upućujte učenike o ponašanju i ostanite u grupi.
8. Uputite učenike da ne koristite mobilne telefone za kontakte s ostalim članovima obitelji.
9. Stručni suradnici obilaze zborna mjesta i razrednicima ili predmetnim učiteljima dijele popise učenika s kontaktima roditelja. Navedene popise prilažete Izvješću o sigurnosti i zbrinutosti učenika koje predajete ravnatelju.
10. Učitelji i razrednici će obavijestiti roditelje učenika o njihovoj zbrinutosti i sigurnosti.
11. Uputite učenike da ne napuštaju zborno mjesto. Cijelo vrijeme morate znati gdje se nalazi učenici s kojima ste napustili učionicu. Ravnatelj će vam javiti kako i kada ćete napustiti zborno mjesto, vraćate li se u učionice ili se organizira povratak učenika kućama.
12. Ukoliko neki roditelji dođu po svoju djecu, možete ih pustiti, ali nakon što taj odlazak evidentirate u listu koju ste dobili od stručnih suradnika.
13. Nakon svakog potresa ravnatelju predajte izvješće o sigurnosti i zbrinutosti učenika koji s vama. Ravnatelj će, na opisani način, obavijestiti roditelje o sigurnosti i zbrinutosti učenika.

U Zagrebu, 11.01.2021. Ravnatelj

Nikola Šandrk,prof.